Yiwen n wass, asmi i irad uxellaq ad yessemlil Yugurten d Ḥayat yemfaraqen acḥal d aseggas, akken ad kemlen tadyant n tayri-nsen, ass-nni ideg iɛedda ɣer weltma-s deg sbiṭar, din imlalen wulawen yenflen s tayri zeddigen am waman, sɛeddan kra n wussan , kksen tujma n wacḥal n yiseggasen. Ggan axxam s tayri i ten-yezdin, ddren di talwit d tumert, Ḥayat d yelli-s n lasel, tḥemmel tamɣert-is tɛuzz-itt, akken alemmi ɛeddan ukkuẓ n yiseggasen sɛan-d taqcict iwumi semman Nihal i d-yernan lbenna i tudertnsen, macca icenga n talsa ur ten-ǧǧin ara ad idiren talwit, imi tettwaker Nihal seg sbiṭar tettwanɣa am tjeǧǧigt i d-yettwaqelɛen seg uẓar. Ḥayat segmi temmut yelli-s yeɣli-d fell-as waṭṭan ucuba tisselbi, ur tɛeṭṭel ara teḍfer yelli-s ɣer uẓekka, tewwiḍ leɛfu Rebbi.